Musim ini musim sejuk…
tapi bukan musim sejuk biasa.
Ini musim sejuk pasca malapetaka.
Enam puluh enam juta tahun lalu,
seluruh dunia telah dimusnahkan
oleh sebuah peristiwa dahsyat.
Ini kisah kejatuhan dinosaur…
dan kebangkitan dari abu
oleh mangsa-mangsa terselamat yang akan mewarisi Bumi.
BABAK 6
BANGKIT DARI ABU
66 JUTA TAHUN LALU
Kisah kita bermula pada Zaman Batu Kapur…
pada hari yang akan mengubah haluan sejarah.
Bagi Edmontosaurus di Amerika Utara, sekarang musim bersarang.
Seperti biasa, si betina ini mesti menjaga anaknya yang lapar…
memberikannya permulaan hidup yang terbaik.
Seribu kilometer ke selatan,
seekor tyrannosaur dewasa
sedang mengajari anaknya seni memburu.
Namun, anak-anaknya tidak begitu sabar.
Anak-anak itu masih perlu banyak belajar.
Mungkin ia akan lebih bertuah esok.
Di sebelah barat, sekawan Alamosaurus,
antara dinosaur terbesar yang pernah hidup,
memulakan harinya seperti biasa selama bergenerasi,
menikmati pucuk pain yang lembut.
Di bawah ombak, di luar pantai Afrika,
lautannya melimpah, kaya dengan kehidupan…
alam yang dikuasai oleh reptilia laut yang besar.
Bersama dinosaur,
reptilia telah memerintah planet Bumi selama 150 juta tahun lamanya.
Namun, hari ini bukan hari biasa.
Sebuah asteroid sebesar Gunung Everest
jatuh ke arah Bumi pada kelajuan 100,000 kilometer sejam.
Impaknya akan mengubah dunia selama-lamanya…
melepaskan kuasa sebilion bom atom…
memulakan rantaian kejadian yang dahsyat.
Pertama, letupan radiasi haba yang membawa maut.
Setiap makhluk dalam seribu kilometer
mengewap dalam beberapa saat.
Kerak planet meleding akibat impaknya,
menghantar gelombang kejutan seismik ke seluruh dunia.
Dalam beberapa minit sahaja…
gempa bumi yang melebihi skala menggegarkan dunia.
Untuk Alamosaurus itu…
ini cuma permulaannya.
Gempa bumi mencetuskan siri ombak besar
yang menghempas lautan dan tasik pedalaman.
Gelombang air besar melanda Amerika Utara.
Arus yang meningkat dengan pantas mustahil untuk ditahan,
walaupun bagi yang paling kuat.
Kurang daripada sejam selepas impak,
serpihan yang dilontar ke angkasa ditarik balik ke Bumi oleh graviti.
Semasa kemasukan semula, ia bertukar menjadi panas.
Atmosfera yang sangat panas itu mara seperti neraka berapi.
Di atas tanah, rasanya seperti berdiri di bawah gril 400 darjah.
Haiwan dimasak hidup-hidup.
Lebih teruk lagi, serpihan batu mula menghujani tanah.
Kurang daripada dua jam selepas impak,
ribut kebakaran debu yang melemaskan menyelubungi separuh planet.
Suhu sangat panas
sehingga pokok terbakar.
Api yang membara sukar untuk dielak.
Tiada apa-apa boleh selamatkannya sekarang.
Pemerintahan hebat dinosaur
berakhir dalam satu hari.
Lautan juga musnah seperti daratan.
Debu yang penuh sulfur jatuh sebagai hujan asid.
Terumbu purba terhapus.
Lingkaran kehidupan musnah,
membunuh reptilia laut yang hebat.
Badan-badannya menyediakan talian hayat untuk pebangkai,
mencari kematian di laut dalam.
Atropod.
Jerung.
Jauh daripada pembunuhan oleh asteroid itu,
banyak bentuk hidupan terselamat,
memakan bangkai yang banyak itu…
menikmati kepupusan itu.
Namun, di permukaan, gambarannya sangat berbeza.
Selama bertahun-tahun selepas impak,
Bumi nampak mati.
Hutan-hutan,
dataran…
pergunungan…
tidak bernyawa.
Namun, apabila awan debu itu tersebar…
dan cahaya akhirnya kembali…
semakin jelas bahawa harapan masih ada.
Serangga antara yang pertama muncul…
memakan yang terkorban.
Yang terselamat dilindungi oleh lubang…
kepompong…
dan badan berperisai.
Berlindung di bawah tanah…
sesetengah reptilia juga terselamat.
Di bawah permukaan delta sungai dan tanah lembap,
yang lain juga terlindung daripada huru-hara itu.
Amfibia.
Dengan sedikit makanan,
hanya makhluk-makhluk kecil terselamat…
termasuklah daripada dinasti kita,
mamalia.
Ia mewarisi planet yang tiada dinosaur.
Atau begitulah nampaknya.
Walaupun dirasakan tidak mungkin, sekumpulan haiwan lain juga terselamat…
dilindungi oleh kapsul sokongan hidupnya sendiri.
Hebatnya, di dalamnya
ada sejenis dinosaur.
Lebih tepat lagi, seekor dinosaur avian…
atau dikenali sebagai burung.
Sebelum malapetaka itu,
terdapat beratus-ratus spesies purba yang tinggal di pokok,
semuanya musnah apabila hutan terbakar.
Namun, segelintir burung yang tinggal di tanah terselamat.
Mangsa terselamat ini dipanaskan oleh bulu…
dan mampu berdikari sejak nafas pertamanya…
boleh hidup dengan memakan serangga dan biji benih
dan mampu berjalan dalam beberapa jam.
Enam puluh enam juta tahun lalu,
burung telah menjadi dahan terakhir dalam salasilah keluarga dinosaur.
Daripada makhluk sederhana ini,
dinasti yang hebat akan bangkit.
Namun, kisah hebatnya bermula lama sebelum peristiwa asteroid itu.
160 JUTA TAHUN LALU
Zaman Jurasik.
Sebuah era makhluk gergasi.
Namun, dunia cenuram menegak yang tersembunyi ini
membentuk satu baka makhluk yang lebih kecil.
Ia hidup di alam yang berbahaya.
Untuk terus hidup, ia telah berkembang dengan cara baharu yang luar biasa.
Ini Anchiornis.
Ia dinosaur kecil yang berbulu…
dengan gigi setajam jarum untuk memburu serangga.
Namun, ia juga sedang diburu.
Sinraptor juvenil…
yang sedang lapar.
Anchiornis lambat dan cemerkap.
Sinraptor itu sudah mengepungnya.
Namun, Anchiornis…
lari ke sini atas satu sebab.
Ia boleh terbang.
Satu langkah kecil untuk dinosaur,
tapi satu kemajuan besar untuk hidupan di Bumi.
Dengan peluncur awal ini, sebuah dinasti baharu lahir.
Penerbangan membantu keturunannya kekal hidup
pada era selepas peristiwa asteroid itu.
Hari ini, terdapat satu tempat
di mana kita boleh lihat cara kisah itu mungkin berlaku.
Dunia itu kejam dan gersang.
Empat ribu meter di atas, Gurun Altiplano di Chile…
sebuah landskap di mana hampir tiada apa-apa boleh hidup.
Namun, satu kumpulan haiwan telah menemukan cara untuk hidup di sini…
burung.
Seperti burung yang berkembang selepas peristiwa asteroid itu,
flamingo mengambil kemahiran meluncur dinosaur avian pertama…
dan mencipta sejenis penerbangan baharu.
Revolusi di udara.
Sayap yang diubah suai untuk dikelepakkan.
Ini penerbangan berkuasa
dan ia membolehkan flamingo mengembara untuk mencari makanan…
sama seperti yang dilakukan burung berjuta tahun lalu.
Bulu, yang awalnya berkembang untuk memanaskan dinosaur,
telah menjadi khusus bagi penguasaan udara.
Bukan itu sahaja perubahannya.
Gigi digantikan dengan paruh…
yang membolehkannya makan diet baharu.
Namun, kemajuan dalam memakan dan penerbangan sahaja
tidak mencukupi untuk menjamin masa depan burung itu.
Ia juga memanfaatkan kelakuan purba yang ranggi,
kelakuan yang menjamin kelangsungan hidup yang terkuat.
Perasmaraan.
Untuk flamingo,
hal itu bermakna pertandingan tarian…
dan ia dipandang serius.
Juri-jurinya sangat cerewet…
dan ia perlu cerewet untuk memilih pasangan terbaik.
Burung hampir terhapus bersama dinosaur yang lain.
Sebaliknya, disebabkan bakat berbulunya,
ia berpeluang untuk bangkit.
Namun, laluannya tidak mudah.
Selepas peristiwa asteroid itu,
suhu global menjunam sebanyak 25 darjah.
Namun, disebabkan kebolehannya untuk hidup dalam kesejukan,
hanya beberapa juta tahun selepas impak,
hutan pain telah kembali.
Biji benih memastikan konifer gergasi dari zaman dinosaur
berjaya hidup.
Tumbuhan terhebat, mencecah lebih 100 meter di udara,
ialah kayu merah.
Terlindung di bawah hutan
ialah sekumpulan haiwan berdarah panas
yang telah lama bersembunyi dalam bayang-bayang…
mamalia.
Pada mulanya, ia makhluk kecil,
sama seperti tikus vole.
Dengan ketiadaan dinosaur, ia bebas untuk keluar.
Namun, hanya lima juta tahun selepas peristiwa asteroid itu,
hutan pain menjadi tempat tinggal sejenis makhluk baka baharu…
dan ia masih menghantui hutan-hutan kita hari ini.
Burung hantu.
Burung bertukar daripada mangsa terselamat kepada pemangsa.
Ini burung hantu kelabu besar.
Ia mempunyai kuku ibarat pisau cukur
dan penglihatan yang tajam…
menjadikannya berbahaya semasa terbang.
Mampu terbang dalam keadaan hampir senyap, ia mendengar mangsa.
Bagi mamalia kecil, tiada tempat yang selamat.
Ketika burung hantu pertama mengancam hutan pain utara,
di tempat lain, satu lagi habitat penting muncul.
Asteroid itu telah menghapuskan tiga suku
daripada semua spesies tumbuhan dan haiwan di Bumi.
Di kawasan tropika, ia mengambil masa enam juta tahun,
tapi hidupan akhirnya kembali.
Namun, kali ini, ia sangat berbeza.
Kebangkitan itu didorong oleh peningkatan yang besar…
dalam kepelbagaian tumbuhan berbunga…
yang lebih kaya daripada hidupan sebelum ini.
Hutan hujan tropika.
Habitat yang subur ini
dibina atas hubungan rapat antara bunga
dan serangga pendebunganya.
Namun, ada satu kedatangan baharu…
yang masuk ke dalam kawasan serangga itu.
Menggunakan kemahiran terbang luar biasa,
ia boleh mengemudi dunia rimba yang rumit.
Saiznya telah menjadi kecil,
memberikannya akses
kepada nektar manis bunga.
Keturunannya masih melakukannya sehingga hari ini.
Burung madu.
Untuk merampas nektar itu,
ia telah berkembang untuk berlegar seperti serangga…
mengepak-ngepak pada kelajuan 80 kali sesaat.
Paruh yang memanjang membolehkannya memakan pelbagai bunga yang berbeza.
Burung madu mengatasi banyak pesaing serangganya.
Namun, semua aktiviti ini datang dengan kehausan tenaga yang besar.
Jadi, bunga terbaik berbaloi untuk diperjuangkan.
Paruh juga berfungsi sebagai senjata.
Namun, satu spesies burung madu tidak perlu bertarung.
Ia mempunyai satu penyesuaian hebat yang mengalahkan pesaingnya.
Burung madu berparuh pedang.
Ia mempunyai apendaj yang cukup panjang.
Paruhnya ibarat kunci di dalam mangga,
jadi hanya ia boleh menikmati nektar Bunga Trompet Malaikat yang sukar dicapai.
Pada zaman-zaman selepas malapetaka itu,
dinosaur gergasi mungkin tidak lagi menguasai hutan,
tapi sepupu kecilnya telah menjajahnya semula
dengan cara yang baharu.
Namun, menjadi kecil tidak berguna di setiap tempat di planet ini.
20 JUTA TAHUN LALU
Kematian dinosaur
menyebabkan banyak habitat hebat di Bumi bebas untuk diambil.
Terutamanya dataran.
Di Amerika Selatan awal, 46 juta tahun selepas peristiwa asteroid itu,
burung yang tinggal di darat
mempunyai ruang untuk berkembang menjadi pemangsa paling berbahaya…
selepas tyrannosaurus rex.
Menghendap di celah-celah pokok palma…
ia mewarisi sifat paling agresif
daripada keturunan purbanya.
Di kawasan lapang, sekumpulan mamalia awal meragut rumput.
Theosodon, lebih kurang saiz llama hari ini.
Seekor betina dewasa memerhati.
Namun, ia tidak nampak…
burung teror itu.
Dengan kepala seperti cangkul dan berdiri setinggi dua setengah meter,
ia mengorbankan penerbangan demi kuasa.
Ia rasa ada yang tidak kena.
Namun, burung teror itu bergerak dalam keadaan hampir senyap.
Pemburuan bermula.
Mampu memecut dengan pantas sehingga 50 kilometer sejam…
ia telah memilih seekor anak
yang ketinggalan.
Menggunakan berat kepalanya yang besar,
ia mahir mengubah arah.
Masa untuk buat serangan terakhir.
Burung teror yang ganas kini menguasai dataran Amerika Selatan.
Namun, di belah dunia yang lain,
benua-benua yang sentiasa berubah sedang menulis babak baharu
dalam kisah kehidupan.
15 JUTA TAHUN LALU
Australia telah menuju ke utara selama berjuta-juta tahun.
Ketika itu, ia mencipta sebuah laut tohor yang luas.
Satu tempat baharu bagi hidupan.
Sebahagian tumbuhan…
sebahagian haiwan.
Ini ialah karang.
Menggunakan tenaga daripada Matahari,
ia membentuk struktur hidupan terbesar yang planet kita pernah lihat…
terumbu tropika.
Lima belas juta tahun lalu, bandar-bandar laut gergasi ini
menawarkan peluang kepada banyak mangsa yang terselamat.
Jerung datang dari laut dalam.
Terumbu itu juga menarik
antara reptilia laut terakhir yang tinggal…
penyu.
Di dalam syurga bawah laut ini,
pelbagai jenis ikan baharu juga berkembang.
Kekayaan yang semakin banyak tidak lama lagi melimpah ke lautan luas…
memenuhinya dengan kehidupan.
Hal ini telah disedari…
oleh sebuah dinasti yang gigih.
Sekali lagi, burung.
Lebih tepat lagi, burung laut.
Berjuta-juta tahun lalu,
ia menemukan satu cara hebat untuk merampas habuan lautan…
dengan serangan udara.
Ia masih berlaku hari ini.
Penceroboh terhebat dalam kalangannya
ialah ganet.
Penglihatannya yang tajam bermakna
ia boleh melihat sekawan ikan dari satu batu jauhnya.
Menyelam dari altitud,
ia menembusi permukaan pada kelajuan hampir 90 kilometer sejam.
Tengkorak yang disuai khas
dan sayap yang boleh sentut
mengubahnya menjadi misil hidup.
Tambahan pula,
ganet boleh menahan nafas selama lebih daripada 40 saat.
Burung laut purba ini mahir memburu.
Serangan udaranya
membolehkannya bersaing dengan pemangsa terhebat laut,
jerung.
Jamuan besar sebegini masih antara pemandangan alam semula jadi terhebat
sama seperti 15 juta tahun lalu.
Dinosaur tidak pernah menakluki lautan,
tapi keturunan aviannya akhirnya menemukan caranya.
Penaklukan burung laut di lautan sangat berjaya
sehingga ia membentuk koloni yang luas di seluruh planet…
kini antara perhimpunan terhebat bagi hidupan di Bumi.
Namun, kemenangan burung itu di lautan tidak cukup lengkap.
Pencapaiannya yang terhebat
boleh dilihat dalam dunia yang hilang ditelan zaman.
Kepulauan Galápagos.
Ini iguana laut,
keturunan cicak yang terselamat daripada asteroid itu.
Seperti kebanyakan reptilia, ia perlu berjemur di bawah matahari
untuk memanaskan badan.
Namun, bukan ia saja yang berjemur di sini.
Ia disertai oleh seekor burung yang luar biasa.
Penguin.
Ini pula penguin Galápagos.
Selama berpuluh juta tahun,
nenek moyangnya menggunakan semula sayapnya,
memperhalusnya untuk tidak lagi terbang di udara,
tapi untuk melakukan sesuatu yang hebat…
di bawah ombak…
penerbangan bawah air.
Penguin mempunyai kawalan keapungan yang mengagumkan…
dan salah satu badan paling bergaris arus antara mana-mana haiwan,
menjadikannya burung berenang terhebat di dunia.
Mencari ikan, ia berlegar-legar seperti burung madu…
dengan cukup seimbang.
Sebaliknya, iguana berdarah sejuk pula perlahan dan lembap…
hanya memakan kelpa bertenaga rendah…
mengikut haluan arus.
Penguin berdarah panas itu sangat berbeza…
dengan kelajuan dan ketangkasannya…
mengejar ikan dengan mudah.
Penerbangan bawah air
membolehkan penguin mengeksploitasi lautan tanpa tandingan.
Strateginya sangat berjaya
sehingga ia menjajah semua benua di Hemisfera Selatan…
berkembang menjadi 18 spesies berbeza yang kita kenal sekarang.
Babak epik terakhir untuk burung,
sebuah dinasti yang hampir pupus.
Namun, disebabkan beberapa mangsa terselamat
dalam salasilah keluarga dinosaur,
burung bangkit dari abu.
Selama 66 juta tahun,
ia telah mencipta semula dirinya dalam pelbagai bentuk.
Hari ini, merangkumi 10,000 spesies,
ia menemukan cara untuk berkembang di hampir setiap sudut planet ini.
Namun, bukan burung sahaja yang menakluki dunia.
Tidak lama dahulu,
Amerika masih di bawah kuasa burung-burung teror.
Namun, pemangsa puncak ini akan menjadi mangsa tidak lama lagi.
Mangsa asteroid lain yang terselamat juga telah berkembang.
Bukan lagi dalam bayang-bayang dinosaur…
ia semakin besar dan berbahaya.
Masa untuk kebangkitan
mamalia.
Terjemahan sari kata oleh Siti Salmi